

**Vekst gjennom bærekraft og samarbeid. Brattrein Hotell, Notodden**

**Tirsdag 24.01. 2023 kl 12.00 til 16.00.**

Velkommen til en dag med påfyll, inspirasjon og nettverksbygging.

Gründeruka Vestfold og Telemark i samarbeid med Startopp-regionene i Telemark inviterer til et halvdags-seminar hvor samarbeid, nettverk og bærekraft står i fokus.

Du får høre gode gründerhistorier, inspirasjon til samarbeid, god mat og tid til en god prat.

Seminaret er gratis. Det eneste vi ber om er at dere melder dere på slik at vi vet antall til lunsj. Påmelding til tone@proventia.no. (Navn, tlfnr og mailadresse).

Program:

* Lunsj
* Velkommen og kort informasjon om Startopp-tilbudet i Telemark
* Grønne tall og grønne produkter - omstilling og vekst v/Gudbrand Quale, <https://www.facebook.com/horgengaard/>
* Fra tradisjonell gårdsdrift til øl-og ciderproduksjon. v/Ingeborg Lindheim, <https://olkompani.no>
* Pause. Spørsmål, refleksjon og mingling
* Verdien av samarbeid og nettverk v/Lars Ueland Kobro, USN
* Nettverk er ditt gull! v/Helle Stabel, Gründernettverket Vestfold og Telemark <https://www.grundernettverket.no>
* Takk for idag og veien videre

Foredragsholderne:

|  |  |  |  |
| --- | --- | --- | --- |
| **Ingeborg Lindheim, Lindheim Ølkompani**Ingeborg Lindheim er odelsjente på Lindheim gård i Gvarv og har snart i 10 år drevet gården på en litt alternativ måte enn alle naboene rundt seg. Produktene til Lindheim har nådd frem til mange sentrale og avsides hjørner i verden og fokus på å bygge merkevare langsiktig har vært en stor del av hverdagen til Ingeborg helt siden 2012. Eivin og Ingeborg er fortsatt fruktbønder, og driver gården på mange måter slik forrige generasjon gjorde. Det er likevel rundt øl og cider de legger hovedfokus og driver i dag en lønnsom helårsbedrift på familiegården | **Gudbrand Quale, Horgen Gård**Gudbrand Johannes Qvale vokste opp som nummer to i odelsrekkefølgen på Horgen gård. Halvveis i studiet på Norges Handelshøyskole fikk han valget om å ta over gården. Etter endt studier og noen år i jobb flyttet han til Horgen med sin kone Jenni. Siden 2020 har familien på 5 gått all-in som landbrukere og har idag en variert produksjon basert på gården ressurser. Horgen gård strekker seg for å drive frem og være en del av løsningen på både globale og lokale utfordringer for landbruket, være seg knyttet til miljø og klima, økonomi og forretning, fremmedgjorte forbrukere og de sosiale og kulturelle forhold. For som de sier på Horgen: -det viktigste er folk, og at vi har det gøy! | **Lars Ueland Kobro**Lars er statsviter og har jobbet mange år som forsker ved Telemarksforskning. Nå er han ansatt ved USN og har bla vært med å utvikle Senter for Sosialt entreprenørskap.Lars er “framtidsforsker” og sertifisert “Ideastronaut” fra Stig og Stein Idelab. Han brukes ofte til inspirasjons-foredrag og veiledning i kommunale og regionale utviklingsprosesser. En rekke av de prosjektene han har gjennomført handler om hvordan aktører med ulik kompetanseprofil og forskjellige interesser kan samhandle. | **Helle I. Stabel, Gründernettverket**Helle I Stabel er daglig leder i Gründernettverket og har lang erfaring i å etablere, fasilitere og følge opp nettverk for gründere og ledere i små bedrifter.Helle har nettverk i hele Vestfoldregionen og store deler av Telemark. Helle er engasjert og lidenskapelig opptatt av nettverk fordi hun vet at det bidrar til bedre resultater for den enkelte. Som de sier i Gründernettverket:  «Nettverk er ditt gull». |